સાબરકાંઠા જિલ્લા પંચાયતમાં કોંગ્રેસના છ સભ્યોઅે રાજીનામા ધરતાં ખળભળાટ મચી જતાં બળવાખોરોને મનામના કરવાનો પ્રદેશ કક્ષાએથી આદેશ કરાયો છે. આ અંગેની વિગત એવી છે કે સાબરકાંઠા જિલ્લા પંચાયતના મહિલા પ્રમુખ રતનબેન સુતરીયાના અધ્યક્ષ સ્થાને મળેલી સામાન્ય સભામાં વિવિધ સમિતિઓની જાહેરાત થતા જ છથી વધુ કોંગ્રેસના સભ્યોએ નારાજગી દર્શાવીને સમિતિઓમાંથી રાજીનામા ધરી દીધા હતા. જેના કારણે સાબરકાંઠા જિલ્લા પંચાયતમાં બળવાના એધાંણ વર્તાવા લાગ્યા છે. પ્રદેશ નિરીક્ષક રાજુભાઇ જોષીની હાજરીમાંજ જિલ્લા પંચાયતના નારાજ સભ્યોએ પોતાનો આક્રોશ વ્યકત કર્યો હતો.